A casa la Mariona i el Cesc, vam poder gaudir d’un fantàstic cap de setmana en família, en una casa molt còmode i àmplia, perfectament equipada, bon gust amb la decoració, de qualitat amb els acabats, netedat absoluta, banys amplis i còmodes i amb un bon sistema de calefacció. Cal destacar la llar de foc, que funciona de meravella i sense fum.
L’entorn és idíl•lic, situat en un petit nucli rural de quatre cases i una esglèsia, amb vistes als prats de pastura amb cavalls i vaques, tranquil•litat i bellesa que conviden a fer passejos pels camins antics dels voltants. I alhora molt ben comunicada, sorprenentment a 15 minuts en cotxe d’Olot, a 10 de la fageda d’en Jordà i a poc més de Santa Pau.
A la casa també hi ha un jardí fantàstic per gaudir del sol i dels jocs a l’aire lliure amb molt bones vistes i equipat amb una barbacoa.
La comunicació amb els amfitrions ha estat directa i fluida, són gent molt atenta i agradable disposats ajudar-nos a sentir com a casa. Un 10.
Sense dubte és un lloc per repetir.